L’Observatori Cultural UV proposa un debat per a recuperar la memòria social i històrica entre l’Havana i València

## L’Observatori Cultural UV proposa un debat per a recuperar la memòria social i històrica entre l’Havana i València

D'esquerra a dreta: María Palau, Maribel Acosta i Alba Pascual.

L’Observatori Cultural de la Universitat de València va organitzar la conferència ‘Audiovisual, Joves, Memòria i Altres Provocacions…’ el passat 1 d’abril al Col·legi Major Rector Peset UV per a reflexionar sobre un projecte universitari que, en un col·loqui posterior, posaren en comú professores i comunicadores de l’Havana i València amb la finalitat de recuperar la memòria social i històrica entre totes dues ribes.

En primer lloc, **Maribel Acosta**, professora de Periodisme de la Universitat de l’Havana, Cuba, va oferir una conferència on explicà com es van forjar allí els projectes Àlbum de Família i Maferefun Eggun, una idea que partia del Departament de Periodisme per a les classes d’Audiovisual “com una exploració de memòria des de l’àmbit familiar”.

No obstant això, al llarg dels cursos i amb la recopilació dels treballs de les diferents promocions, “vam anar descobrint que allí -en eixe material fotogràfic- estaven les claus de la memòria i de l’evolució social” de Cuba, apuntà.

Durant la seua marxa, el projecte va anar a recaure en una experiència conjunta entre la Universitat de l’Havana i la Universitat Autònoma de Mèxic, la qual cosa va fer corroborar a totes dues institucions acadèmiques “quants punts en comú tenim com a pobles i societats”.

“Estic convençuda de similituds entre l’Havana i València; i és que les essències de l’experiència humana i del seu existir-ser social guarden eixos comuns per a tots i totes”, afirmà en aquest sentit Acosta, per a qui València “és un nínxol extraordinari de memòria i condicionaments existencials i socials” i així ho demostra la seua història “passada i recent”.

Àlbum de Família és una proposta acadèmica que arranca d’una mostra d’art audiovisual i, en canvi, pot abastar tal dimensió en interconnectar les històries de les ciutats que “poguera convertir-se en un gran projecte de pobles i éssers humans”, va sostindre la professora cubana, i ho faria en un moment “en què la humanitat demana a crits reconéixer-nos en el nostre esdevindre per a “re-construir” el futur”.

Amb aquests plantejaments es van seure en una taula redona que presentà el responsable de l’Observatori Cultural UV, **Raúl Abeledo**, **Maribel Acosta**; la periodista i investigadora **María Palau**, autora del llibre ‘Indignas de su Patria. Crónicas del Patronato de Protección a la Mujer en el País Valencià’; i la realitzadora **Alba Pascual**.

És en aquesta obra on, en opinió de Maribel Acosta, estan “els punts comuns, les eines i els descobriments que ens fan éssers socials i compromesos amb el temps que ens ha tocat viure”. I tot això perquè “la memòria no és passat, és projecció d’avindre”.

Per tot això, Acosta va convidar les persones participants en la taula redona dal CM Rector Peset a portar una antiga foto de família perquè, assegurà, “val la pena detindre’s davant una vella imatge i elaborar el relat que dona sentit a les nostres vides”.

Més informació:

Arxivat en:

, Conferències i debats
, Altres programes de conferències i debats
, Fundació General UV

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar